Et af de få steder på Læsø, hvor der kan overnatte mange mennesker på én gang, er Golf Hotel Læsø. Men den er gået konkurs, og dermed står Læsø til at miste omkring 300 sengepladser. Det skriver Finans.dk . - Selskabet har investeret i en opgradering og ville have omdøbt stedet til Læsø Golf & Country Club. Men nu er den svenske ejer tilsyneladende løbet tør for penge, og det har ført til stor frustration lokalt. For der er mangel på ferieboliger på Læsø, og der findes ikke andre steder på øen, hvor man kan indkvartere så mange mennesker, siger advokat Søren Christensen Volder fra Bech-Bruun, der er kurator i konkursboet til Finans. Den svenske ejer, Bo Berglin, købte sig i 1997 ind i projektet, og de seneste år er der blevet investeret i udvidelse og renovering af hotellet. 24 nye ferieboliger står klar, fem er halvvejs færdige og opførelsen af endnu fem ferieboliger er begyndt. Renoveringen har betydet millionunderskud i en årrække, og det er det, der er skyld i, at hotellet nu er gået konkurs.

Referat:
En årrække med millionunderskud på grund af renovering er skyld i konkursen.